text: Kommuner holder øje med livsnydere
  09 november 2011 kl. 13.12
  Midaldrende drikker for meget, og det fører til, at de bliver en økonomisk belastning for det offentlige, når de bliver pensionister.
  ? Hvis alkoholforbruget blandt de midaldrende ikke nedsættes, bliver det dyrt, fordi de vil kræve pleje langt tidligere, siger forebyggelseskonsulent Pia Baumgarten, Kolding Kommune.
  Hun mener, at der skal sættes ind med kampagner for at få de såkaldte livsnydere til at spare på rødvinen.
  
  Har sat tal på
  Hjørring Kommune har forsøgt at regne på, hvad sygdomme relateret til for stort alkoholforbrug koster.
  Kommunen bruger 45 millioner kroner om året på at pleje og genoptræning af ældre med misbrugsproblemer. 
  I Silkeborg Kommune indgår hjemmehjælperne i forebyggelse af alkoholmisbrug blandt ældre. De skal medvirke til, at de ældre holder igen med drikkeriet.
  